tartuNLP/wikipedia-smugri-20251201 huggingface dataset:
Tallinna linnavolinike loend (1930)

Tallinna linnavolinike loend (1930) on 18.-19. jaanuaril 1930 Tallinnas valitud Tallinna Linnavolikogu linnavolinike loetelu. 
Eesti Tööliste Partei, töötatööliste, tööliste vanemate, ametiühisuste, riigi- ja linnateenijate ning tööliste nimekiri (14, nimekiri tühistati 3.05. 1930). Tallinna tööliste ja palgateenijate nimekiri tühistati kohtu poolt pärast valimisi 3. mail 1930. Tööliste 14 kohta jagati ümber teiste parteide vahel ehk uus volikogu sai jätkata siiski 87-liikmelisena.
Kristlik Rahvaerakond.
 Ei registreeritud valimistele
Tuomas Seppänen

Tuomas Kristian Seppänen (sündinud 16. mail 1986 Poris) on soome vasaraheitja.
Ta hakkas vasaraheidet treenima aastal 1999, enne seda harrastas ta suusahüppeid. Vasaraheites on tema parim tulemus 76.20 (heidetud 21. mail 2016 Halles).
Rahvusvahelistel suurvõistlustel on tema parim koht 2015. aasta kergejõustiku maailmameistrivõistlustel Pekingis saavutatud 10. koht tulemusega 73.18.
Isiklikku.
Tema elukaaslane on eesti vasaraheitja Kati Ojaloo.
Šotha Arveladze

Šotha Arveladze (gruusia keeles შოთა არველაძე; sündinud 22. veebruaril 1973 Thbilisis) on Gruusia jalgpallitreener ja endine jalgpallur (ründaja).
Klubikarjääri jooksul mängis ta Gruusia klubides Thbilisi Martve (1990–1991), Thbilisi Dinamo (1991–1994), Türgi kõrgliigaklubis Trabzonspor (1993–1997, 1993–1994 laenul Dinamost), Hollandi kõrgliigaklubis Amsterdami Ajax (1997–2001) ja Alkmaari AZ (2005–2007), Šotimaa kõrgliigaklubis Rangers (2001–2005) ning Hispaania kõrgliigaklubis Levante (2007–2008).
Jalgpallurikarjäär.
Jalgpallurikarjääri alguses tuli ta Thbilisi Dinamoga neli korda Gruusia meistriks. Sealt siirdus ta edasi Trabzonspori ning lõi nelja hooaja jooksul Türgi kõrgliigas 61 väravat. 1994. aastal valiti Arveladze Türgi kõrgliiga aasta parimaks mängijaks. Hooajal 1995/96 oli Arveladze Türgi kõrgliiga suurim väravakütt (25 väravat) ning läbi aegade Tarik Hodžići kõrval teine välismängija, kes on olnud Türgi kõrgliiga hooaja suurim väravalööja.
Aastatel 1997–2001 kuulus Amsterdami Ajaxi ridadesse. Kohe esimesel hooajal lõi ta Hollandi kõrgliigas 25 väravat, millega oli liigas paremuselt teine väravalööja, ning tuli Ajaxiga Hollandi meistriks. Nelja hooajaga lõi Arveladze Hollandi kõrgliigas 55 väravat.
Aastatel 2001–2005 mängis ta Rangersis, kellega tuli kaks korda Šotimaa meistriks.
Gruusia jalgpallikoondises mängis Arveladze aastatel 1992–2007 kokku 61 korda ja lõi 26 väravat. Ta on Gruusia koondise läbi aegade suurim väravakütt. 26 väravast 16 lõi ta EM-i valikturniiridel, seitse sõprusmängudes ja kolm MM-i valikturniiridel. Koondisekarjääri jooksul lõi ta kõige enam väravaid Albaania vastu (kuus väravat).
Gruusia aasta jalgpalluriks valiti Arveladze aastatel 1994, 1998 ja 2007.
Treenerikarjäär.
Pärast jalgpallurikarjääri alustas Arveladze tööd treenerina. Aastatel 2008–2010 oli ta Alkmaari AZ-i abitreener. Hiljem on ta juhendanud Türgi klubisid Kayserispor (2010–2012), Kasımpaşa (2012–2015) ja Trabzonspor (2015), Iisraeli klubi Tel Avivi Maccabi (2016–2017) ning Usbekistani klubi Taškendi Pahtakor (2017–2020). 2022. aasta jaanuaris sai ta Inglismaa esiliigaklubi Hull City peatreeneriks. 
Isiklikku.
Tema kaksikvend Revaz ja vanem vend Artšil Arveladze on samuti endised jalgpallurid ja Gruusia koondislased.
Oranž kärbseseen

Oranž kärbseseen ehk safran-kärbseseen ("Amanita crocea") on kärbseseeneliste sugukonda kärbseseene perekonda kuuluv seeneliik.
Rafainovo

Rafainovo (ukraina keeles "Рафайново", ungari keeles "Rafajnaújfalu") on küla Ukrainas Taga-Karpaadi oblastis Berehove rajoonis Kossoni vallas. Rafainovo asub Ungari piirist 8 km kaugusel, Berehovest ligi 18 km põhjaloodes ja Mukatševost ligikaudu 21 km edelas.
Paul Weiss

Paul Alfred Weiss (21. märts 1898 – 8. september 1989) oli Austria bioloog. 
Tema uurimisvaldkonnaks olid morfogenees, ontogenees ja neurobioloogia. Tema doktoritöö (kaitstud 1922) juhendajaks oli 1922 Hans Leo Przibram. Aastail 1933–1954 töötas ta Chicago Ülikoolis.
Ta oli vaadetelt organitsist.
Grūbas

Grūbas on küla ("mazciems") Lätis Limbaži piirkonnas Vidriži vallas.
Grūbas asub valla põhjaosas Aģe jõe kaldal.
Kaupmees (perekonnanimi)

Kaupmees on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kaupmees 155 inimesel: 76 mehel ja 79 naisel. Perekonnanimede levikult oli Kaupmees meeste puhul 1196. kohal ja naiste puhul 1279. kohal.
Perekonnanimi Kaupmees oli kõige levinum vanuserühmas 45–49 aastat, kus seda oli 10 000 elaniku kohta 1,99. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 3,68 inimest.
19. sajandi algul pandi pärisorjusest vabastamise käigus Sangaste kihelkonna kahes mõisavallas ning Nõo, Karula, Jõhvi, Karuse, Rapla ja Suure-Jaani kihelkonna ühes mõisavallas talupoegadele nimeks Kaupmees.
2022. aasta raketirünnakud Vinnõtsjale

Venemaa relvajõud on 2022. aastal veebruaris alanud sissetungi käigus Ukrainasse sooritanud 14. juuli seisuga Vinnõtsja oblasti halduskeskusele neli raketirünnakut.
Dominika Švarc Pipan

Dominika Švarc Pipan (sündinud 9. juulil 1978 Slovenj Gradecis) on Sloveenia jurist ja poliitik (Sotsiaaldemokraadid).
Dominika Švarc Pipan lõpetas Ljubljana ülikooli õigusteaduskonna 2003. aastal. Magistrikraadi sai ta London School of Economics and Political Science's. Doktorikraadi poliitikateaduste alal omandas ta Ljubljana ülikooli sotsiaalteaduskonnas 2011. aastal.
Aastatel 2007–2010 oli ta lektor NATO Terrorismivastases Keskuses Ankaras. 2010–2016 töötas ta Endise Jugoslaavia Rahvusvahelises Kriminaaltribunalis ja Rahvusvahelises Kohtus. Ta on töötanud õppejõuna ja teadlasena Sloveenias, Suurbritannias, Saksamaal, Bosnia-Hertsegovinas ja Hollandis. 2018–2020 oli ta Sloveenia Justiitsministeeriumi riigisekretär.
10. oktoobril 2021 valiti ta erakonna Sotsiaaldemokraadid aseesimeheks.
Alates 1. juunist 2022 on Dominika Švarc Pipan Sloveenia justiitsminister.
Roman Laes

Roman Laes (13. september 1905 Tallinn – 22. juuli 1971 California, USA) oli Eesti poliitik. Ta oli V Riigikogu liige.
Roman Laes oli kommunistlik poliitik, tööline. 1927. aastal kandideeris ta kohalikel valimistel Harjumaal töölisnimekirjas. 1931. aastal sai temast Tartu töötute juht ning 1932. aasta Riigikogu valimistel valiti ta Pahempoolsete tööliste ja kehvikute valimisliidu nimekirjast V Riigikogu liikmeks. 
Roman Laes oli koloriitne kuju poliitikas, ta mõisteti 22. märtsil 1933. aastal kordniku peksmise eest kaheks kuuks vangi. Veel mõisteti talle joobnud olekus rahurikkumise eest üks nädal aresti ehk 20 krooni trahvi. 
Emigreerus NSV Liitu, kus oli lühikest aega NKVD poolt arreteerituna vahi all, vabastati vahi alt ja kasutas olukorda ja põgenes Lätti. Teise maailmasõja ajal oli Saksa sõjaväes, pataljon Narva koosseisus. 1943. aastal deserteerus ja läks Soome, sealt Lapimaa kaudu Rootsi. 1946. aastal läks Austraaliasse ja sealt 1948. aastal Uus-Meremaa kaudu USA-sse.
Marjan Dikaučič

Marjan Dikaučič (sündinud 17. oktoobril 1981) on Sloveenia jurist ja poliitik.
Ta lõpetas 2006. aastal Maribori ülikooli õigusteaduskonna. Seejärel töötas ta Ljubljanas Ülemkohtus. 2009. aastal sooritas ta advokaadieksami ja töötas seejärel erasektoris.
Marjan Dikaučič oli 15. juunist 2021 kuni 1. juunini 2022 Sloveenia justiitsminister.
Aniņi

Aniņi on küla ("mazciems") Lätis Limbaži piirkonnas Skulte vallas.
Küla asub valla idaosas Aģe jõe kaldal.
Aastal 2006 oli külas 14 elanikku.
Eduard Pesur

Eduard Pesur (3. märts 1905 Pahkla, Kohila vald, Hageri kihelkond – 16. jaanuar 1969) oli Eesti poliitik. 
Eduard Pesur oli III, IV ja V Riigikogu liige.
Algselt valiti ta ETP keskkomitee liikmena Eesti Töölispartei nimekirjast III Riigikogusse (1926–1929), kuid 12. jaanuaril 1929. aastal heitis ta ETP-st välja koos Hans Martinsoni, August Sprenki, Theodor Maureriga ja ta läks üle Eesti Sotsialistlikku Töölisparteisse, mida seejärel esindas IV (1929–1932) ja V Riigikogus (1932–1937).
Eduard Pesur osales 1932. aasta 17. juulil Tapal peetud vabadussõjalaste päeva konfliktis Männikumäel vapside ja Eesti Sotsialistliku Tööliste Partei võimlemisrühmade vahel. 
Pärast Teine maailmasõda töötas Eduard Pesur Tallinna Leivakombinaadi autojuhina. 1. november 1948. aastal ta arreteeriti ja 8. jaanuaril 1949. aastal mõisteti Eesti NSV Siseministeeriumi Sõjatribunali otsusega süüdi, karistuseks 25+5. Vabanes kinnipidamiskohast Dubrovlagi vangilaagristst 18. augustil 1956. aastal.
Miršas

Miršas on küla ("mazciems") Lätis Limbaži piirkonnas Skulte vallas. 
Küla asub valla kaguosas maantee A1 ääres.
Aastal 2012 oli külas 15 elanikku.
Vēveri (Skulte vald)

Vēveri on küla ("mazciems") Lätis Limbaži piirkonnas Skulte vallas. 
Küla asub valla loodeosas maantee A1 ääres. Vēveri asub Põhja-Vidzeme biosfääri kaitsealal.
2006. aastal oli külas 23 elanikku.
Viļķi

Viļķi on küla ("mazciems") Lätis Limbaži piirkonnas Skulte vallas. 
Küla asub valla põhjaosas Mazupīte jõe ääres. Viļķi asub Põhja-Vidzeme biosfääri kaitsealal.
Aastal 2006 oli külas 23 elanikku.
Imšas

Imšas on küla ("mazciems") Lätis Limbaži piirkonnas Skulte vallas. 
Küla asub valla põhjaosas, seda läbib Liepupe-Reiņupe kanal. Külas asub Stienes pastsi bussipeatus. Imšas jääb osaliselt Põhja-Vidzeme biosfääri kaitsealale.
Aastal 2006 oli külas 15 elanikku.
Nukus

Nukus (vene keeles Нукус "Nukuss", karakalpaki keeles "Nókis") on linn Usbekistanis, Karakalpakkia pealinn. Nukus asub Amudarja paremal kaldal, Türkmenistani piirist ligikaudu 17 km kaugusel.
Nukus on elanike arvult kuues linn Usbekistanis.
Nukusi auul tekkis 1860. aastatel, kuid arheoloogiliste väljakaevamiste tulemusel on selgunud, et inimesed elasid praeguse Nukusi kohal juba 4. sajandil eKr. 1. aprillil 1932 anti Nukusile linnaõigused ja see sai Karakalpaki ANSV pealinnaks.
Linnas asub 1966. aastal asutatud Nukusi kunstimuuseum.
Danõlo Apostol

Danõlo Apostol (ukraina keeles "Данило Апостол"; 14. detsember 1654 – 28. jaanuar 1734) oli ukraina ukraina kasakate väejuht 18. sajandil.
Karjavälja tänav

Karjavälja tänav on 2018. a moodustatud tänav Tallinnas Mustamäel Kadaka asumis. Tänav sai nime lähedal asunud Karjavälja talu järgi.
Idapoolne osa Karjavälja tänavast oli varem Aiandi tänava osa.
Soufiane El Bakkali

Soufiane El Bakkali (araabia keeles سفيان البقالي, sündinud 7. jaanuaril 1996 Fèsis) on Maroko takistusjooksja, kahekordne olümpiavõitja (2020 ja 2024) ja kahekordne maailmameister (2022 ja 2023).
2020. aasta suveolümpiamängudel Tōkyōs tuli ta 3000 meetri takistusjooksus olümpiavõitjaks ajaga 8.08,90. Sellega lõpetas ta alates 1984. aasta suveolümpiamängudest kestnud keenlaste võiduseeria 3000 meetri takistusjooksus. 2016. aasta suveolümpiamängudel Rio de Janeiro oli El Bakkali neljas ajaga 8.14,35, mis oli toona tema isiklik rekord.
2022. aastal tuli ta Eugene'i maailmameistrivõistlustel 3000 meetri tõkkejooksus maailmameistriks ajaga 8.25,13. Aasta aega hiljem kaitses ta maailmameistritiitlit Budapestis. Maailmameistrivõistlustelt on ta 3000 meetri takistusjooksus võitnud veel ühe hõbemedali (2017) ja ühe pronksmedali (2019). 
2025. aasta maailmameistrivõistlustel Tokyos võitis El Bakkali 3000 meetri takistusjooksus Geordie Beamishi järel hõbemedali.
2022. aastal tuli ta 3000 meetri takistusjooksus Teemantliiga üldvõitjaks.
Tema isiklik rekord 3000 meetri takistusjooksus on 7.56,68, mis on joostud 28. mail 2023 Rabatis. Talle kuulub Maroko siserekord 5000 meetri jooksus (13.10,60).
Chris Wilder

Christopher John Wilder (sündinud 23. septembril 1967 Stocksbridge'is) on Inglismaa jalgpallitreener ja endine jalgpallur.
Tema mängijakarjäär kestis aastatel 1986–2001, mille jooksul mängis ta põhiliselt Inglismaa esiliiga ja tugevuselt kolmanda liiga klubides. Inglismaa kõrgliigas mängis ta hooaegadel 1990/91 ja 1991/92 Sheffield Unitedi meeskonnas.
Pärast jalgpallurikarjääri lõppu alustas Wilder tööd treenerina. Aastatel 2001–2002 oli ta Alfreton Towni, 2002–2008 Halifax Towni, 2008–2014 Oxford Unitedi, 2014–2016 Northampton Towni ja 2016–2021 Sheffield Unitedi. Hooajal 2015/16 võitis Wilder Northampton Towniga Inglismaa tugevuselt neljanda liiga League Two. Sheffield Unitedi viis ta kolme hooajaga Inglismaa tugevuselt kolmandast liigas kõrgliigasse. 2019. aastal pälvis Wilder League Managers Associationi aasta peatreeneri auhinna. 2021. aasta novembris sai Wilder Inglismaa esiliigaklubi Middlesbrough' peatreeneriks.
Gary Rowett

Gary Rowett (sündinud 6. märtsil 1974 Bromsgrove'is) on Inglismaa jalgpallitreener ja endine jalgpallur (kaitsja).
Kogu klubikarjääri jooksul mängis Rowett Inglismaa klubides: aastatel 1991–1994 Cambridge United'is, 1994–1995 Evertonis, 1995 Blackpoolis, 1995–1998 Derby Countys, 1998–2000 Birmingham Citys, 2000–2002 Leicester Citys, 2002–2004 Charlton Athleticus ja 2005–2007 Burton Albionis. Inglismaa kõrgliigas mängis ta Evertoni, Derby County, Leicester City ja Charlton Athleticuga.
2009. aasta mais sai Rowett abitreeneriks Burton Albionis, mis oli olnud tema klubikarjääri viimane klubi. 2012. aastal sai ta Burton Albioni peatreeneriks. Aastatel 2014–2016 juhendas ta Birmingham Cityt, 2017–2018 Derby Countyt ja 2018–2019 Stoke Cityt. 2019. aasta oktoobris sai Rowett Inglismaa esiliigaklubi Millwall peatreeneriks.
Księżyno

Księżyno on küla Poolas Podlaasia vojevoodkonnas Białystoki maakonnas Juchnowiec Kościelny vallas. Księżyno asub Białystoki kesklinnast ligikaudu 7 km edelas. Księżynost vahetult idas asub Księżyno-Kolonia küla.
Dalilah Muhammad

Dalilah Muhammad (sündinud 7. veebruaril 1990 New Yorgis) on USA kergejõustiklane, tõkkejooksja. Ta on 400 meetri tõkkejooksu olümpiavõitja ja maailmameister.
Muhammad võistles noorteklassides sprindis, tõkkejooksus ja kõrgushüppes. 2007. aasta noorte maailmameistrivõistlustel võitis ta kuldmedali 400 m tõkkejooksus ja Väike-Rootsi teatejooksus. 
Täiskasvanute tiitlivõistluste debüüdi tegi Muhammad 2013. aasta maailmameistrivõistlustel Moskvas, kui võitis Zuzana Hejnová järel hõbemedali. 2015. aasta maailmameistrivõistlusteks ta USA koondisse ei pääsenud.
2016. aasta suveolümpiamängudel Rio de Janeiros oli Muhammad taas USA koondises ning võitis tulemusega 53,13 taanlase Sara Peterseni ja kaasmaalase Ashley Spenceri ees kuldmedali. 
2017. aasta maailmameistrivõistlustel Londonis sai ta ajaga 53,50 Kori Carteri järel hõbeda.
2019. aasta USA meistrivõistlustel püstitas Muhammad maailmarekordi 52,20. Maailmameistrivõistlustel Dohas tuli ta Sydney McLaughlini ja Rushell Claytoni ees maailmameistriks uue maailmarekordiga 52,16. Ta kuulus ka 4x400 meetri teatejooksus maailmameistriks tulnud USA naiskonda.
2020. aasta suveolümpiamängudel Tokyos oli Muhammad isikliku rekordiga 51,58 maailmarekordi püstitanud McLaughlini järel ning Euroopa rekordi püstitanud Femke Boli ees teine. 4x400 meetri jooksus tuli ta USA naiskonna koosseisus olümpiavõitjaks.
2022. aasta maailmameistrivõistlustel Eugene'is võitis Muhammad maailmarekordit parandanud McLaughlini ning Boli järel ajaga 53,13 pronksmedali.
Muhammad on 400 m tõkkejooksus kahekordne Teemantliiga võitja (2017, 2018).
Isiklikku.
Muhammad on islami usku.
Lilijana Kozlovič

Lilijana Kozlovič (sündinud 30. oktoobril 1962 Koperis) on Sloveenia jurist ja poliitik, ta on Modernse Keskpartei ("Stranka modernega centra") liige. Ta oli 13. märtsist 2020 kuni 27. maini 2021 Sloveenia justiitsminister.
Kozlovič lõpetas 1997. aastal Ljubljana ülikooli, kus oli õppinud õigusteaduskonnas, ja sai 2012. aastal õigusteaduse magistrikraadi.
Aastast 1981 töötas Kozlovič Koperi linna politseis, kus vastutas registri-, migratsiooni- ja korraosakondade ning sisemiste haldusasjade eest. Aastatel 1999–2000 läbis ta praktika Sloveenia ülemkohtus. 2004. aastal asus ta tööle Sloveenia avaliku halduse ministeeriumi, kus tegeles muuhulgas e-riigi asjadega.
Aastal 2014 valiti ta Modernse Keskpartei nimekirjas Sloveenia parlamendi liikmeks.
13. märtsist 2020 kuni 27. maini 2021 oli ta Sloveenia justiitsminister.
Boeuni maakond

Boeuni maakond (ka "Poŭni maakond"; Lõuna-Korea omaladinas "Boeun-gun", korea kirjas 보은군, hani kirjas 報恩郡) on maakond Lõuna-Koreas.
Danyangi maakond

Danyangi maakond (ka "Tanyangi maakond"; Lõuna-Korea omaladinas "Danyang-gun", korea kirjas 단양군, hani kirjas 丹陽郡) on maakond Lõuna-Koreas.
Eumseongi maakond

Eumseongi maakond (ka "Ŭmsŏngi maakond"; Lõuna-Korea omaladinas "Eumseong-gun", korea kirjas 음성군, hani kirjas 陰城郡) on maakond Lõuna-Koreas.
Jincheoni maakond

Jincheoni maakond (ka "Chinch'ŏni maakond"; Lõuna-Korea omaladinas "Jincheon-gun", korea kirjas 진천군, hani kirjas 鎭川郡) on maakond Lõuna-Koreas.
Okcheoni maakond

Okcheoni maakond (ka "Okch'ŏni maakond"; Lõuna-Korea omaladinas "Okcheon-gun", korea kirjas 옥천군, hani kirjas 沃川郡) on maakond Lõuna-Koreas.
Yeongdongi maakond

Yeongdongi maakond (ka "Yŏngdongi maakond"; Lõuna-Korea omaladinas "Yeongdong-gun", korea kirjas 영동군, hani kirjas 永同郡) on maakond Lõuna-Koreas.
Buyeo maakond

Buyeo maakond (ka "Puyŏ maakond"; Lõuna-Korea omaladinas "Buyeo-gun", korea kirjas 부여군, hani kirjas 扶餘郡) on maakond Lõuna-Koreas.
Cheongyangi maakond

Cheongyangi maakond (ka "Ch'ŏngyangi maakond"; Lõuna-Korea omaladinas "Cheongyang-gun", korea kirjas 청양군, hani kirjas 靑陽郡) on maakond Lõuna-Koreas.
Geumsani maakond

Geumsani maakond (ka "Kŭmsani maakond"; Lõuna-Korea omaladinas "Geumsan-gun", korea kirjas 금산군, hani kirjas 錦山郡) on maakond Lõuna-Koreas Lõuna-Chungcheongi provintsis.
Seocheoni maakond

Seocheoni maakond (ka "Sŏch'ŏni maakond"; Lõuna-Korea omaladinas "Seocheon-gun", korea kirjas 서천군, hani kirjas 舒川郡) on maakond Lõuna-Koreas.
Taeani maakond

Taeani maakond (ka "T'aeani maakond"; Lõuna-Korea omaladinas "Taean-gun", korea kirjas 태안군, hani kirjas 泰安郡) on maakond Lõuna-Koreas.
Yesani maakond

Yesani maakond (Lõuna-Korea omaladinas "Yesan-gun", korea kirjas 예산군, hani kirjas 禮山郡) on maakond Lõuna-Koreas.
Kaalep

Kaalep on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kaalep 75 inimesel: 31 mehel ja 44 naisel. Perekonnanimede levikult oli Kaalep meeste puhul 3739. kohal ja naiste puhul 2713. kohal.
Perekonnanime Kaalep kandja oli keskmiselt 46 aasta vanune. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 1,76 inimest.
19. sajandi algul pandi pärisorjusest vabastamise käigus Väike-Maarja kihelkonna kahes mõisavallas ning Viljandi, Tarvastu, Harju-Jaani, Türi, Vigala ja Paistu kihelkonna ühes mõisavallas talupoegadele nimeks Kalep ja Kaleb (normaliseeritult Kaalep).
Richard Jan

Richard Jan (perekonnanimi ka Jann; 24. september (vkj)/ 7. oktoober 1909 Tartu – 8. aprill 1942 Vene NFSV) oli eesti poksija ja hiljem NSV Liidu sõjaväelane (leitnant).
Pere kolis 1916. aastal Tallinna. Ta jättis 1924. aastal isa surma tõttu pooleli Tallinna Linna 13. Algkooli ning töötas Riigi Sadamatehastes aastatel 1925–1929 freesijaõpilasena ja aastatel 1929–1930 freesijana.
Oli aastatel 1930–1931 ajateenistuses Eesti kaitseväes.
Töötas aastatel 1931–1937 raudteelasena.
Ta oli 7. eesti laskurdiviisi tagavarapolgus, paigutati 1. aprillil 1942 sõjaväehaiglasse ja suri seal 8. aprillil 1942 neerupõletikku.
Poksijana.
Ta sai Eesti meistrivõistlustel poksis 1926. aastal kärbeskaalus (kuni 112 naela ehk 50,8 kg) 3. koha.
Ta osales ühe korra Eesti–Soome maavõistlusel ning kaotas 1927. aastal oma kohtumise kärbeskaalus (kuni 112 naela ehk 50,8 kg).
Isiklikku.
Hiljem oli tema noorema kaksiktütre Koidu abikaasa poksija Robert Suokas.
Juchnowiec Kościelny

Juchnowiec Kościelny on küla Poolas Podlaasia vojevoodkonnas Białystoki maakonnas, Juchnowiec Kościelny valla halduskeskus. Juchnowiec Kościelny asub Białystoki kesklinnast ligi 13 km lõunas.
Kogudus asutati ja kirik rajati Juchnowiec Kościelnysse 1547. aastal.
Smash Television

Smash Television on Malta telejaam. Smash on eraomanduses ja säilitab neutraalse toimetuse seisukoha, milles väljendatakse erinevaid arvamusi Malta poliitika kohta. See on palju väiksem, kui vanemad telejaamad.
Rumejki

Rumejki on küla Poolas Podlaasia vojevoodkonnas Białystoki maakonnas Juchnowiec Kościelny vallas. Rumejki asub Białystoki kesklinnast ligi 12 km lõunas.
Tryczówka

Tryczówka küla Poolas Podlaasia vojevoodkonnas Białystoki maakonnas Juchnowiec Kościelny vallas. Tryczówka asub Białystoki kesklinnast ligikaudu 20 km lõunas.
Stiene

Stiene on küla ("mazciems") Lätis Limbaži piirkonnas Skulte vallas.
Küla asub valla põhjaosas Mazupīte jõe ääres. Asula on kujunenud endise Stiene mõisa keskuse juurde. Külas on raamatukogu. Stienes asub Kalnieši bussipeatus.
Stiene asub Põhja-Vidzeme biosfääri kaitsealal.
Aastal 2007 oli külas 63 elanikku.
Ārņi

Ārņi on endine küla ("vasarnīcu ciems" ehk suvilapiirkond) Lätis Limbaži piirkonnas Skulte vallas. 
Küla asus valla lääneosas Liivi lahe ääres. Tänapäeval on see liidetud Vārzase külaga.
Aastal 2006 oli külas 2 elanikku.
Kożany

Kożany küla Poolas Podlaasia vojevoodkonnas Białystoki maakonnas Juchnowiec Kościelny vallas. Kożany asub Białystoki kesklinnast ligi 24 km lõunas.
Kożanyt on esmamainitud 1504. aastal.
Ҕ

Ҕ (ҕ) on kirillitsa täht, mis on kasutusel jakuudi keele kirjutamisel. Ҕ on moodustatud kirillitsa tähest Г, millele on lisatud konks. 
Jakuudi tähestikus on see viies täht, sellega märgitakse helilist velaarset frikatiivi [ɣ].
Varem on see täht olnud kasutusel ka abhaasi keeles.
Dūči

Dūči on küla ("mazciems") Lätis Limbaži piirkonnas Skulte vallas. 
Küla asub valla keskosas Mazupīte jõe ääres. Külas asub Dūči bussipeatus.
Aastal 2013 oli külas 23 elanikku.
Simuny

Simuny on küla Poolas Podlaasia vojevoodkonnas Białystoki maakonnas Juchnowiec Kościelny vallas. Simuny asub Białystoki kesklinnast ligikaudu 18 km lõunas.
Szerenosy

Szerenosy on küla Poolas Podlaasia vojevoodkonnas Białystoki maakonnas Juchnowiec Kościelny vallas. Szerenosy asub Białystoki kesklinnast umbes 14 km lõunaedelas.
Urganch

Urganch (varasemad eestikeelsed nimekujud Urgantš ja Urgentš) on linn Usbekistanis, Horezmi vilajeti keskus. Urganch asub Shavati kanali ääres.
Urganchi asutasid 1646. aastal ümberasujad Horezmi riigi ajal rajatud Urganchist ehk Köneürgençist ("Vana-Urganchist", jääb tänapäeval Türkmenistani territooriumile). Rajatud asulat kutsuti nimega "Yangi Urganch" (Uus-Urganch). Praeguse nime ja linnaõigused sai Urganch 1929. aastal.
Qarshi

Qarshi (vene keeles Карши "Karši") on linn Usbekistanis, Qashqadaryo vilajeti keskus. Qarshi asub Qashqadaryo jõe ääres.
Uchquduq

Uchquduq (vene keeles Учкудук "Utškuduk") on linn Usbekistanis Navoiy vilajetis. Linna nimi tähendab usbeki keeles kolme kaevu. Uchquduq asub Kõzõlkumi kõrbes.
Uchquduq rajati 1958. aastal seoses uraanimaagi leiukoha kasutuselevõtuga. Linnaõigused sai Uchquduq 1978. aastal.
Leidi Veskis

Leidi Veskis (19. juulil 1939 – 1. juuni 2025) oli eesti tõlkija. 
Leidi Veskis õppis aastatel 1946–1957 Kuressaare (tol ajal Kingissepa) keskkoolis. Edasi jätkas ta õpinguid Tartu Riiklikus Ülikoolis aastatel 1957–1962, spetsialiseerudes soome-ugri keeltele. Tema diplomitöö pealkiri oli "Atribuut karjala, isuri ja vepsa keeles" (307 lk, juhendaja Eduard Vääri). 
Pärast ülikooli lõpetamist töötas Veskis kolm aastat õpetajana Are 8-klassilises koolis. Samal ajal õppis ta Tallinna Georg Otsa nimelise muusikakooli kaugõppeosakonnas (1963–1968) muusikat ning omandas iseseisvalt ungari keele oskuse. 
Aastal 1965 asus Leidi Veskis tööle Eesti Keele ja Kirjanduse Instituuti (praegune Eesti Keele Instituut), kus ta töötas erinevatel ametikohtadel, viimati sõnaraamatute sektori vanemtoimetajana, kuni pensionile jäämiseni 2008. aastal. 
Leidi Veskis oli abielus eesti ajaloolase, raamatuteadlase, lastekirjaniku, arhivaari ja kodu-uurija Voldemar Milleriga. 
Leidi Veskis avaldas pika aja jooksul paralleelselt tõlketegevusega nupukesi ja ülevaateid Ungari kultuurielust. Tema esimene tõlketeos oli huumori- ja satiirivalimik "Väändikäkk" (ungari keeles vendegek moonutatud hääldus). Järgmisena tõlkis ta valiku Tibor Déry proosast, mis ilmus 1982. aastal. Hiljem on tema tõlketeoste hulka kuulunud tööd autoritelt nagu József Balázs, Júlia Székely, István Örkény (koos teiste tõlkijatega), Miklós Mészöly, Milán Füst, Péter Nádas ja László Passuth (koos Edvin Hiedeliga). 
Leidi Veskis retsenseeris aastaid Eesti Raadiosse saabunud ungari kuuldemänge ning tõlkis neid arvukalt. Ta kuulus ka initsiatiivgruppi, mille algatusel alustas uuesti tegutsemist Eesti Ungari Selts. 
Veskis on oma tõlkijatööst rääkinud 1991. aastal raadiosaates "Tõlkijad" (saade on järelkuulatav ERR arhiivis). Lisaks on ERR arhiivis järelkuulatavad mitmed Leidi Veskise tõlgitud kuuldemängud ning raadiosaade "Kunstnikud kirjanduses. Raffael", kus loeti katkendeid Edvin Hiedeli ja Leidi Veskise tõlgitud raamatust "Kuldses udus külmetavad jumalad". 
Tõlkija ja toimetaja Lauri Eesmaa on Leidi Veskist iseloomustanud oma blogis sõnadega: "läbi aegade üks paremaid ungari keelest tõlkijaid".
Lejasozoli

Lejasozoli on küla ("mazciems") Lätis Limbaži piirkonnas Skulte vallas. 
Küla asub valla kaguosas Aģe jõe kaldal. Lejasozolisse on rajatud aianduskooperatiiv Saulītes, mis oli varem omaette küla staatusega. Külas asub Lejasozoli bussipeatus.
Aastal 2006 oli külas 30 elanikku.
Kluhõno-Baškõrivka

Kluhõno-Baškõrivka (ukraina keeles "Клугино-Башкирівка") on küla Ukraina Harkivi oblastis Tšuhujivi rajoonis.
Seal paikneb Ukraina maavägede koosseisu kuuluv väeüksus 92. üksik mehhaniseeritud brigaad.
Saulītes (Skulte vald)

Saulītes on endine küla ("vasarnīcu ciems" ehk suvilapiirkond) Lätis Limbaži piirkonnas Skulte vallas.
Küla asus valla kaguosas Aģe jõe ääres. See oli rajatud Lejasozoli küla lähistele, millega Saulītes praeguseks on liidetud.
Universitāte

Universitāte on endine küla ("vasarnīcu ciems" ehk suvilapiirkond) Lätis Limbaži piirkonnas Skulte vallas.
Küla asus valla lõunaosas Aģe jõe ääres. Asula on tänapäevaks Skultega liidetud.
Czerwonak

Czerwonak (saksa keeles "Rotental") on küla Poolas Suur-Poola vojevoodkonnas Poznańi maakonnas, Czerwonaki valla halduskeskus. Czerwonak asub Warta jõe ääres Poznańi kesklinnast ligikaudu 7 km põhjakirdes.
Keerd

Keerd on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Keerd 167 inimesel: 72 mehel ja 95 naisel. Perekonnanimede levikult oli Keerd meeste puhul 1289. kohal ja naiste puhul 999. kohal.
Perekonnanimi Keerd oli kõige rohkem levinud üle 85-aastaste vanuserühmas, kus seda oli 10 000 elaniku kohta 2,34. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 6,95 inimest.
19. sajandi algul pandi pärisorjusest vabastamise käigus Tartumaal Kambja ja Rannu kihelkonna ühes mõisavallas, Viljandimaal Kolga-Jaani ja Viljandi kihelkonna ühes mõisavallas, Virumaal Jõhvi, Saaremaal Muhu, Läänemaal Kirbla ning Võrumaal Põlva kihelkonna mõisavaldades talupoegadele nimeks Keerd, Keert ja Kehrd (normaliseeritult Keerd) kokku kaheksal korral. 
Nimede eestistamise käigus võeti 1936.–1938. aastal Keerd uueks nimeks kokku neljal korral, kui loobuti nimedest Keert, Keertmann, Kerdt ja Kördt.
Vanamõisa (Kadrina)

Vanamõisa oli küla Kadrina kihelkonnas ja Kadrina vallas.
Koplimetsa, Tõrma ja Vanamõisa liideti 1977. aastal hajakülatüüpi Ridakülaga.
Svinhult

Svinhult on küla Rootsis Östergötlandis Östergötlandi läänis Ydre vallas.
Svinhulti on esmamainitud 1545. aastal.
Külas asub Svinhulti kirik, mille praegune hoone ehitati aastatel 1872–1876.
Roman Darmohrai

Roman Darmohrai (ukraina keeles "Роман Анатолійович Дармограй") on Ukraina sõjaväelane. 
Sõjaväeteenistus.
Korraldas 2022. aasta märtsis Kiievi lahingu ajal Brovarõ rajoonis Puhivka, Roživka ja Kalõnivka asulate kaitsmist.
Tamirat Tola

Tamirat Tola Abera (sündinud 11. augustil 1991) on Etioopia pikamaajooksja.
2015. aastal tuli Tamirat krossijooksu maailmameistrivõistlustel kuuendaks ja võitis meeskondlikus arvestuses esikoha. 2016. aastal oli ta poolmaratoni maailmameistrivõistlustel viies ja saavutas meeskondlikus teise koha.
2016. aasta suveolümpiamängudel Rio de Janeiros võitis ta 10 000 meetri jooksus pronksmedali, edestades kaasmaalast Yigrem Demelashi kõigest ühe sajandikuga.
2022. aastal tuli Tamirat maratonijooksus maailmameistriks, püstitades uue maailmameistrivõistluste rekordi 2:05.36. Enne seda oli ta 2017. aasta maailmameistrivõistlustel võitnud maratonis hõbemedali.
Jessica Schilder

Jessica Schilder (sündinud 19. märtsil 1999 Volendamis) on Hollandi kuulitõukaja.
2021. aastal tuli ta Tallinnas kuulitõukes tulemusega 18.11 Euroopa kuni 23-aastaste meistriks. 
12. veebruaril 2022 püstitas ta Apeldoornis kuulitõukes Hollandi siserekordi, kui tõukas 19.26.
2022. aasta sisemaailmameistrivõistlustel Belgradis võitis ta tulemusega 19.48 pronksmedali.
Välitingimustes püstitas Schilder esimest korda Hollandi rekordi 12. märtsil 2022 Portugalis Leirias, kui tõukas 18.89 ja ületas 1998. aastast Corrie de Bruinile kuulunud Hollandi rekordi kahe sentimeetriga. 2022. aasta juunis viis ta Hollandi rekordi 19.46-ni. Sama aasta juulis toimunud maailmameistrvõistlustel Eugene'is võitis ta pronksmedali Hollandi rekordiga 19.77. 2022. aasta Euroopa meistrivõistlustel Münchenis parandas ta taas Hollandi rekordit ja tuli tulemusega 20.24 Euroopa meistriks.
2024. aasta Euroopa meistrivõistlustel Roomas kaitses Schilder tiitlit tõugates finaalis 18.77, millega edestas hõbemedali võitnud koondisekaaslast Jorinde van Klinkenit 10 sentimeetriga. 2024. aasta suveolümpiamängudel Pariisis sai ta 18.91-ga 6. koha.
2025. aasta Euroopa sisemeistrivõistlustel Apeldoornis tõukas Schilder Hollandi rekordi 20.69 ja võitis kuldmedali. Sama aasta sisemaailmameistrivõistlustel Nanjingis võitis ta Sarah Mittoni järel 20.07-ga hõbemedali.
Hehn

Hehn (vene keeles "Ген"), varem Henn on Frangimaalt Hinterhahist pärit talupoja-, literaadi- ja aadlisuguvõsa.
Fred Kerley

Fredrick Lee Kerley (sündinud 7. mail 1995 Tayloris Texases) on USA sprinter.
Kerley on Michael Normani ja Wayde van Niekerki kõrval üks kolmest, kes on jooksnud 100 meetrit alla 10 sekundi, 200 meetrit alla 20 sekundi ja 400 meetrit alla 44 sekundi.
Keerberg

Keerberg on perekonnanimi.
Statistika.
2022. aasta 1. jaanuari seisuga oli Eestis perekonnanimi Keerberg 67 inimesel: 36 mehel ja 31 naisel. Perekonnanimede levikult oli Keerberg meeste puhul 3143. kohal ja naiste puhul 4182. kohal.
Perekonnanimi Keerberg oli kõige levinum vanuserühmas 45–49 aastat, kus seda oli 10 000 elaniku kohta 1,04. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta keskmiselt 2,38 inimest.
19. sajandi algul pandi pärisorjusest vabastamise käigus Läänemaal Märjamaa kihelkonna Mõisamaa ja Sõtke mõisavallas talupojale nimeks Keerberg. 
Nimede eestistamise käigus loobuti nimest Keerberg 7 korral, kui 1936.–1940. aastal võeti uuteks nimedeks Keerdoja kolmel ja Keerpärg kahel juhul, lisaks võeti nimedeks Kesandi ja Lillessaar.
2 + 2 = 5

2 + 2 = 5 on loogiliselt väära väite sagedane näide.
Matemaatikas on tuntud sofismid, mis näivad seda väidet tõestavat. Seda näidet on kasutatud ka näiteks protestides mõtlemise fantaasiavaesuse vastu ja ideoloogilise ajupesu illustreerimiseks.
Zychorzyn

Zychorzyn on küla Poolas Masoovia vojevoodkonnas Przysucha maakonnas Rusinówi vallas. Zychorzyn asub Przysuchast ligi 11 km loodes ja Varssavist umbes 95 km lõunaedelas.
Zagnańsk

Zagnańsk on küla Poolas Święty Krzyżi vojevoodkonnas Kielce maakonnas, Zagnański valla halduskeskus. Zagnańsk asub Kielcest ligikaudu 12 km põhjas.
Zagnańskis asub 700-aastane Barteki tamm.
Lekomin

Lekomin on küla Poolas Święty Krzyżi vojevoodkonnas Kielce maakonnas Zagnański vallas. Zagnańsk asub Kielcest ligikaudu 12 km põhjakirdes.
Nichiren

Nichiren (jaapani keeles 日蓮, 1222–1282) oli jaapani budistlik munk ja õpetaja, kes pani aluse omanimelisele koolkonnale (jaapani keeles "nichiren shōshū").
Saanud 15-aastaselt mungaks, õppis Nichiren mitme koolkonna, kõige rohkem aga "tendai" õpetajate juures. Vastuolude tõttu eemaldus ta koolkondadest, kuid olles veendunud «Lootossuutra» õpetuse ainuõigsuses, asus seda kuulutama.
Nichiren soovitas neil, kel pole aega või suutlikkust lugeda läbi kogu «Lootossuutra», lausuda austusavaldust selle nimele (jaapani keeles "daimoku"), mis samuti andvat edasi suutra vabastava väe.
Nichiren süüdistas teisi jaapani budismi koolkondi valeõpetuste levitamises ja Jaapani allakäigu põhjustamises ning esitas keisrile märgukirju, nõudes piirangute kehtestamist teistele koolkondadele. See põhjustas vaenu tema enda suhtes ning isegi jälitamist ja asumisele saatmist.
Nichireni järgijad, üldnimetusega "nichiren shū", on jagunenud paljudeks alakoolkondadeks ja moodustavad Jaapanis suuruselt teise religioosse kogukonna (puhta maa koolkonna järel). Tuntumad neist on "nichiren shōshū" ja sellest lahku löönud ilmalike ühendus "sōka gakkai".
Kaja Kallase teine valitsus

Kaja Kallase teine valitsus on 18. juulil 2022 ametisse asunud 52. Eesti Vabariigi valitsus. Selle moodustasid Eesti Reformierakond, Erakond Isamaa ja Sotsiaaldemokraatlik Erakond.
Ajalugu.
3. juunil 2022 tegi peaminister Kaja Kallas president Alar Karisele ettepaneku vabastada ametist seitse Keskerakonna ministrit. President vabastas samal päeval ministrid ametist. Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale. 8. juulil teatasid erakonnad, et jõudsid uue koalitsiooni moodustamises kokkuleppele. 14. juulil viis Kaja Kallas presidendile tagasiastumispalve; president tegi talle ettepaneku uue valitsuse moodustamiseks. 15. juulil sai Kaja Kallas volitused Riigikogult valitsuse moodustamiseks (52 poolt, 26 vastu) ja 18. juulil astus uus valitsus ametisse.
Piret Hartman

Piret Hartman (sündinud 10. augustil 1981 Ida-Virumaal Püssis) on Eesti poliitik, Sotsiaaldemokraatliku Erakonna (SDE) peasekretär. 
Alates 29. aprillist 2024 oli ta regionaalminister Kaja Kallase kolmandas valitsuses, jätkates regionaal- ja põllumajandusministrina järgnevas Kristen Michali valitsuses kuni 11. märtsini 2025. 
Hartman lõpetas 2003. aastal Eesti Põllumajandusülikooli põllumajandusökonoomika ja -ettevõtluse erialal, 2006. aastal magistriõppe Eesti Maaülikoolis ökonoomia ja ettevõtluse erialal ning 2022. aastal Tallinna Tehnikaülikooli magistriõppe erialal digimuutused ettevõttes.
Hartman on töötanud Eesti Üliõpilaskondade Liidu juhatuse esimehena ning Eesti Sotsiaaldemokraatliku Erakonna tegevjuhi ja fraktsiooni nõunikuna. Aastatel 2014–2016 oli Hartman kultuuriminister Indrek Saare nõunik. 
Aastatel 2015–2021 oli Integratsiooni Sihtasutuse nõukogu liige ja aastatel 2021–2022 nõukogu esimees ning aastatel 2004–2007 oli ka Eesti Filmi Sihtasutuse nõukogu liige. Aastatel 2016–2022 oli ta kultuuriministeeriumi kultuurilise mitmekesisuse asekantsler, vastutades lõimumise valdkonna eest.
Alates 18. juulist 2022 kuni 17. aprillini 2023 oli ta Kaja Kallase teises valitsuses kultuuriminister.
Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 993 häält ning ei osutunud valituks. 
Pärast kultuuriministri kohalt lahkumist sai temast 2023. aasta sügisel regionaal- ja põllumajandusministeeriumi nõunik, ühtlasi on ta ka SA Eesti Draamateatri nõukogu esimees. 2024. aasta 16. aprillist oli ta lühikest aega rahandusministeeriumi strateegiatalituse juht. Alates 29. aprillist 2024 oli ta Kaja Kallase kolmandas valitsuses regionaalminister, jätkates regionaal- ja põllumajandusministrina Kristen Michali valitsuses kuni 11. märtsini 2025.
Supermodel

"Supermodel" on Itaalia rokkansambli Måneskini laul. See ilmus 13. mail 2022 Epic Recordsi ja Sony Musicu kaudu. Selle kirjutasid Måneskini liikmed Damiano David, Victoria De Angelis, Thomas Raggi ja Ethan Torchio koos Justin Tranteri ning laulu produtsentide Max Martini, Rami Yacoubi ja Sylvester Sivertseniga.
Lea Danilson-Järg

Lea Danilson-Järg (sündinud 27. novembril 1977 Tallinnas) on eesti riigiametnik, poliitik ja endine Eesti justiitsminister.
Hariduskäik.
Lõpetas 2002. aastal Tallinna Tehnikaülikooli haldusjuhtimise erialal.
Poliitiline tegevus.
Ta oli aastatel 1998–2004 oli Rahvaerakond Mõõdukad liige. Alates 2022. aastast kuulub ta erakonda Isamaa.
Danilson-Järg oli 18. juulist 2022 kuni 17. aprillini 2023 Kaja Kallase teises valitsuses justiitsminister.
Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 408 häält ning ei osutunud valituks.
Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 265 häält ning ei osutunud valituks.
Isiklikku.
Ta on abielus, tal on kaks tütart ja poeg.
2022. aasta Suurbritannia kuumalaine

2022. aasta Suurbritannia kuumalaine on 8. juulil alanud ebatavaliselt kuuma ilma periood suures osas Suurbritannias, mille senine haripunkt oli 2022. aasta juuli keskel, kui õhutemperatuuri näit ületas mitme kraadi võrra 1976. aasta kuumalaine ajal registreeritud näidu.
Kuumalaine algas 8. juulil, kui Suurbritannia ilmateenistus Met Office avaldas esimesed kuumahoiatused. Alates 16. juulist kehtis suures osas Kesk- ja Lõuna-Inglismaal punane ekstreemse kuumuse hoiatus, mis hoiatas eelseisvate potentsiaalselt rekordiliselt kõrgete temperatuuride eest 18.–19. juulil. See on osa laiemast käimasolevast kuumalainest kogu Euroopas.
18. juulil olid mitmed Inglismaa lennuväljad lennuradade kuumakahjustuste tõttu suletud.
19. juulil registreeriti Coningsby õhuväebaasis (RAF Coningsby) rekordiline 40,3 °C, Londonis St. James's Parkis ja Heatrhrow's 40,2 °C.
Péter Paczolay

Péter Paczolay (sündinud 20. mail 1960 Budapestis) on Ungari jurist.
24. aprillist 2017 Euroopa Inimõiguste Kohtu kohtunik. 26. maist 2021 on ta esimese osakonna asepresident.
Erik Wennerström

Erik Olof Wennerström (sündinud 25. augustil 1962 Västanforsis) on Rootsi jurist.
1. aprillist 2019 Euroopa Inimõiguste Kohtu kohtunik.
Raffaele Sabato

Raffaele Sabato (sündinud 1. oktoobril 1960 Napolis) on Itaalia jurist.
5. maist 2019 Euroopa Inimõiguste Kohtu kohtunik.
Lorraine Schembri Orland

Lorraine Schembri Orland (sündinud 21. juunil 1959 Maltal) on Malta jurist.
20. septembrist 2019 on ta Euroopa Inimõiguste Kohtu kohtunik.
Ioánnis Ktistákis

Ioánnis Ktistákis (Ιωάννης Κτιστάκις; sündinud 3. jaanuaril 1971 Teebas) on Kreeka jurist.
8. märtsist 2021 on ta Euroopa Inimõiguste Kohtu kohtunik.
Davor Derenčinović

Davor Derenčinović (sündinud 7. augustil 1970 Zagrebis) on Horvaatia jurist.
2. jaanuarist 2022 on ta Euroopa Inimõiguste Kohtu kohtunik.
Gilberto Felici

Gilberto Felici (sündinud 15. juunil 1972 San Marinos) on San Marino jurist.
26. augustist 2018 on ta Euroopa Inimõiguste Kohtu kohtunik.
Tim Eicke

Tim Eicke (sündinud 27. juulil 1966 Hannoveris) on Suurbritannia jurist.
12. septembrist 2016 on ta Euroopa Inimõiguste Kohtu kohtunik. 13. oktoobrist 2020 on ta neljanda osakonna asepresident.
Mihhail Lobov

Mihhail Lobov (vene keeles Михаил Борисович Лобов; sündinud 1. veebruaril 1971 Tšeljabinskis) on Venemaa jurist.
2. jaanuarist 16. märtsini 2022 oli ta Euroopa Inimõiguste Kohtu kohtunik.
Pärast Venemaa lahkumist Euroopa Nõukogust lõppesid ka Lobovi volitused Euroopa Inimõiguste Kohtu kohtunikuna.
Frédéric Krenc

Frédéric Krenc (sündinud 11. mail 1978 La Louvière'is) on Belgia jurist.
13. septembrist 2021 on ta Euroopa Inimõiguste Kohtu kohtunik.
Andreas Zünd

Andreas Zünd (sündinud 8. veebruaril 1957 Sankt Gallenis) on Šveitsi jurist.
29. märtsist 2021 on ta Euroopa Inimõiguste Kohtu kohtunik.
Anja Seibert-Fohr

Anja Seibert-Fohr (sündinud 3. aprillil 1969 Giessenis) on Saksamaa jurist.
1. jaanuarist 2020 on ta Euroopa Inimõiguste Kohtu kohtunik.
Darian Pavli

Darian Pavli (sündinud 7. aprillil 1975 Vlorës) on Albaania jurist.
7. jaanuarist 2019 on ta Euroopa Inimõiguste Kohtu kohtunik.
María Elósegui

María Elósegui (sündinud 7. detsembril 1957 Donostias) on Hispaania jurist.
15. märtsist 2018 on ta Euroopa Inimõiguste Kohtu kohtunik.
Diana Sârcu

Diana Sârcu (sündinud 24. juunil 1976 Chișinăus) on Moldova jurist.
6. detsembrist 2021 on ta Euroopa Inimõiguste Kohtu kohtunik.
Saadet Yüksel

Saadet Yüksel (sündinud 7. detsembril 1983 Istanbulis) on Türgi jurist.
1. juulist 2019 on ta Euroopa Inimõiguste Kohtu kohtunik.
American Beauty Car Show

American Beauty Car Show on Haapsalus korraldatav iga-aastane Ameerika autodele ja kultuurile suunatud üritus.
Üritus vältab tavaliselt kolm päeva: reedest pühapäevani.
Reede õhtul toimub kontsert, laupäeval Ameerika autode näitus Haapsalu piiskopilinnuses ja kontsert ning pühapäeval autode rongkäik läbi linna, mis päädib kiirendusvõistlusega Kiltsi lennuväljal.
Esimest korda toimus üritus 2001. aastal. Üritus jäi vahele 2020 ja 2021 koroonapandeemia tõttu. 2022. aastal korraldati autonäitust 20. korda.
Näitus.
Kui kokkutulekualale on oodatud kõik Ameerika autod olenemata seisukorrast või aastaarvust, siis näitusele linnusesse pääsevad autod ainult korraldajate heakskiidul. Näitusele mahub autosid saja ringis ja näha saab nii klassikuid, customeid, hot rode, muskel- ja sportautosid. Näitusel osalevad autod nii Eestist, Soomest, Rootsist, Lätist ja Leedust.
Parimad näituseautod valitakse järgmistes kategooriates:
Sündinud 1997

"Siin on loetletud 1997. aastal sündinud tuntud inimesi.
Tracy (California)

Tracy on linn Ameerika Ühendriikides California osariigis San Joaquini maakonnas. Elanike arv on 2020. aasta rahvaloenduse kohaselt 103 506. Aastal 2010 oli elanikke 82 922.
Tracy sai linnaõigused 22. juulil 1910. Linn hakkas seda pärast kiiresti arenema, kui see kujunes põllumajandusliku piirkonna keskuseks.
Tracy lähedal asuval Altamonti ringirajal toimus 1969. aastal rokkmuusikakontsert Altamont Free Concert.
Linna juurest mööduvad kiirteed Interstate 5, Interstate 205 ja Interstate 580.
Tracy

Tracy, Tracey või Tracie võib viidata järgnevale:
Vinkovci

Vinkovci on linn Horvaatias Slavoonias Vukovari-Srijemi maakonnas. Aastal 2021 oli end linna registreerinud 28 247 inimest ning reaalselt elas seal 31 057 inimest, mis teeb Vinkovcist maakonna suurima linna. Linna ümbritsevad mitmed suuremad külad ning see on tänu raudteedele kohalik transpordisõlm.
Riikide loend naftatoodangute järjekorras

Siin tabelis on loetletud riike naftatoodangu mahu järgi.
Dharmakāya

Dharmakāya ehk seadmuse ihu, ka ’seadmusekogu’ (sanskriti keeles "dharmakāya"; tiibeti keeles "chos kyi sku"; hiina keeles 法⾝ "fashen"; jaapani keeles "hōshin") on hilis-mahajaanas ja vadžrajaanas üks buda kolmest ihust (sanskriti keeles "trikāya") koos õndsuseihu ("sambhogakāya") ja maise ihuga ("nirmāṇakāya"). Seadmuse ihus avaldub budistlik õpetus ehk kultuur.
"Dharmakāya" esialgne tähendus "Aṣṭasāhasrikā-prajñāpāramitā-sūtra"’s oli ’seadmuse tekstide kogu’. Seadmuse ihu vastandus elava Buddha sõnana Buddha säilmetele (sanskriti keeles "buddhaśarīra "‘buddha keha’) ja nende kultusele ning samuti seadmusekehale ("dharmaśarīra"), mille all mõisteti stuupadesse säilmete asemel paigutatud pühakirjatekste. 
Seadmuse ihu on ülejäänud kahe ihu suhtes primaarne. Sellest luuakse õndsuseihusids ja maiseid ihusid vastavalt olendite mõistmisvõime ja arusaamise tasemele.
Theravaada.
Paali kaanonis on mõiste "dhammakāya" ("dharmakāya") kujundlik, viidates Buddha õpetusele tervikuna. 
Tai budismi dhammakaya liikumises on "dhammakāya" tunnetatav kui omaenda budasus ehk nirvaana.
Sambhogakāya

Sambhogakāya ehk õndsuseihu (sanskriti keeles "saṃbhogakāya"; tiibeti keeles "longs spyod pa’i sku"; hiina keeles 報⾝ "baoshen"; jaapani keeles "hōshin") on mahajaanas ja vadžrajaanas üks buda kolmest ihust seadmuseihu ja maise ihu kõrval.
Hilismahajaana ja vadžrajaana järgi ilmub kõrgele tasemele jõudnud bodhisattvate kujustuses õndsuseihu seadmuseihust ideaalsel kujul. Sellisteks ideaalseteks kujudeks on mütoloogilised budad, nagu Amitābha, Akšobhja ja Samantabhadra, kelle tõeliseks asualaks on budismi mütoloogia järgi täiesti puhtad budaväljad, kus nad õpetavad bodhisattvaid ja jumalaid.
Nirmāṇakāya

Nirmāṇakāya ehk maine ihu (sanskriti keeles "nirmāṇakāya "‘välja mõõdetud ihu’; tiibeti keeles "sprul sku"; hiina keeles 應⾝ "yingshen"; jaapani keeles "ōjin") on mahajaanas ja vadžrajaanas üks buda kolmest ihust (sanskriti keeles "trikāya") seadmuseihu ja õndsuseihu kõrval.
Maine ihu on nähtav inimkujuline keha, millega Buddha ilmub ehk kehastub inimeste maailma, et aidata kannatavaid olendeid.
See on seotud mahajaana õpetusega budast kui alatiolevast vaimsest printsiibist, kes kaastundest loob imeväel tavalistele olenditele nähtava keha, mille abil ta jagab virgumisõpetust. Selle teooria järgi oli ajalooline Buddha Šākjamuni ainult üks buda maistest ihudest.
Tiibeti budismis peetakse ka kõrgeid laamasid mütoloogiliste budade või bodhisattvate maisteks ihudeks, kehastusteks ehk tülkudeks (tiibeti keeles "sprul sku").
Jean-Yves Duclos

Jean-Yves Duclos (sündinud 13. juunil 1965 Québecis) on Kanada poliitik ja majandusteadlane. Ta on Kanada Liberaalse Partei liige.
Ta õppis Alberta Ülikoolis, kus ta omandas bakalaureusekraadi majandusteaduses, millele järgnesid London School of Economics and Political Science'is majandusteaduse magistri- ja doktoriõpingud. Tema doktoritöö kandis aastal 1992 pealkirja "Progressivity, equity and the take-up of state benefits, with application to the 1985 British tax and benefit system" ("Progressiivsus, võrdsus ja riiklike hüvitiste võtmine, rakendades 1985. aasta Briti maksu- ja hüvitiste süsteemi").
Enne alamkoja liikmeks valimist juhtis ta Lavali ülikooli majandusosakonda ja oli Kanada majandusliidu presidendiks valitud. Ta valiti aastal 2014 Kanada Kuningliku Seltsi liikmeks.
Aastal 2015 valiti ta Québeci ringkonnast Kanada Liberaalse Partei nimekirjas Kanada Parlamendi alamkoja (House of Commons) liikmeks. Ta oli 4. novembrist 2015 kuni 20. novembrini 2019 Kanada perede, laste ja sotsiaalarengu minister. 20. novembrist 2019 kuni 26. oktoobrini 2021 oli ta Kanada rahandusnõukogu president.
26. oktoobrist 2021 kuni 26. juulini 2023 oli ta Kanada terviseminister, seejärel märtsini 2025 avalike teenuste minister.
Omar McLeod

Omar McLeod (sündinud 25. aprillil 1994 Kingstonis) on Jamaica kergejõustiklane, 110 m tõkkejooksu olümpiavõitja ja maailmameister.
Ta võistles noorteklassides nii lühemates kui ka pikemates tõkkejooksudes. 2013. aastal asus ta õppima Arkansase Ülikooli ning keskendus tõkkesprindile. 
McLeod tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui oli 110 meetri tõkkejooksus kuues.
2016. aasta sisemaailmameistrivõistlustel Portlandis võitis ta Jamaica rekordiga 7,41 kulla. Aprillis jooksis ta Fayetteville'is 100 meetrit ajaga 9,99, saades esimeseks sportlaseks, kes suutnud joosta 100 meetrit alla 10 sekundiga ning läbida 100 meetri tõkkejooksu alla 13 sekundiga. Augustis Rio de Janeiros toimunud olümpiamängudel tuli ta tulemusega 13,05 olümpiavõitjaks.
2017. aasta maailmameistrivõistlustel Londonis tuli ta Sergei Šubenkovi ja Balázs Baji ees maailmameistriks ajaga 13,04. Ta kuulus ka Jamaica 4x100 meetri teatejooksu meeskonda, mis Usain Bolti vigastuse tõttu finaalis katkestas.
2019. aasta maailmameistrivõistlustel Dohas kukkus McLeod tõkkesprindi finaalis ning diskvalifitseeriti kõrvalrajal jooksnud Orlando Ortega segamise eest. 
Talle kuuluvad Jamaica rekord 110 meetri tõkkejooksus ning siserekordid 60 meetri tõkkejooksus ja 200 meetri jooksus.
Isiklikku.
Ta on õppinud Arkansase Ülikoolis ärindust.
Tallinna muuseumipühapäev

 
Tallinna muuseumipühapäev on iga kuu esimesel pühapäeval peetav muuseumiürituste päev. Sel päeval saab algatusega liitunud muuseume külastada tasuta. 
Tallinna muuseumipühapäev on Tallinna linna algatus, et pöörata enam tähelepanu muuseumite igapäevasele tegevusele ja linna rikkalikule kultuurielule ning parandada selle kõige kättesaadavust nii tallinlastele kui Tallinna külalistele. 2021. aasta detsembris valminud Tallinna elanike rahulolu-uuringu järgi tuuakse ühe muuseumikülastustest hoidumise põhjusena välja just piletihinda. Muuseumipühapäeva eesmärk on lisaks taastada koroonapandeemia ajal vähenenud muuseumite külastatavust. 
Esimene Tallinna muuseumipühapäev toimus 6. märtsil 2022 linna hallatavate muuseumite ehk Tallinna Linnamuuseumi ja Tallinna Kirjanduskeskuse filiaalides.
Tallinna muuseumipühapäevad aastal 2022.
2022. aasta toimumiskorrad: 6. märts, 3. aprill, 15. mai, 5. juuni, 3. juuli, 7. august, 4. september, 2. oktoober, 6. november, 4. detsember. 
Tallinna muuseumipühapäevad 2023. aastal.
2023. aasta toimumiskorrad: 8. jaanuar, 5. veebruar, 5. märts, 2. aprill, 7. mai, 4. juuni, 2. juuli, 6. august, 3. september, 1. oktoober, 5. november, 3. detsember.